Dňa 14. mája sa v popradskej športovej hale konali majstrovstvá Slovenska detí a žiakov do 11 rokov .
Našim pretekárom sa nepodarilo presadiť v konkurencii a jediné dve bodované miesta získali Nina Gadzmanová a Annamária Vilčinská v kumite žiačok do 11 rokov obsadili zhodne 7 priečku .
V športovej hale Žiaru nad Hronom usporiadal 7. mája domáci karate klub ďalší ročník memoriálu karate Jozefa Juhaňáka .Turnaj bol určený hlavne pre mladších a začínajúcich karatistov.
Z trstenských karatistov sa ako nováčikovia v súťaži kata predstavili Lucia Šprláková ,Nadežda Vrabcová, Lucia Brčáková a Ronald Hruštinec. V športovom zápase kumite bojoval Michael Matejčík.
Nadežde a ani Lucii Šprlákovej kata nevyšli a prehrali hneď v úvode . Lucia Brčáková však zabojovala a vyhrala bronzovú medailu. Najviac nás potešil Ronald Hruštinec , ktorý nezaváhal ani v jednej kata a vyhral kategóriu. Zlatá medaila ho ešte dlho hriala na hrudi. Za to obom srdečne blahoželáme a prajeme ďalšie úspechy na turnajoch.
V sobotu 23. apríla sa v Budapešti uskutočnil už V. ročník medzinárodného turnaja karate Elisabeth cup. Účasť potvrdilo 380 karatistov zo 6 krajín,Rakúska, Ukrajiny, Slovenska, Chorvátska, Macedónska a domáceho Maďarska.Turnaja zúčastnili aj mladí trstenskí karatisti , ktorí si vybojovali osem medailí.
Druhý aprílový víkend sa konal 12. ročník svetového pohára v karate v poľskej Lodži Účasť 1129 karatistov z 13. krajín sveta predznamenávala mnoho náročných zápasov o medaily. Úspešne sa na tomto podujatí predviedli aj naši karatisti . Zo 79 klubov sme skončili na 21 mieste so štyrmi medailami, 1 zlatou 1 striebornou a 2 bronzovými.
V sobotu 12. marca absolvovali mladí trstenskí karatisti druhé kolo Slovenského pohára v karate. Turnaj sa konal v Košickej športovej hale železničnej strednej školy .
V súbornom cvičení kata nastúpili na zápasy Gazdík Juraj , Gazdík Kristián , Kolenová Ema a Klára Hrubcová . Juraj, Kristián a Ema sa nepresadili cez elimináciu, ale Klára postúpila až do semifinále kde zabojovala o medaily. Postup do finále prehrala rozdielom 2:1 avšak zápas o tretie miesto jej vyšiel podľa očakávaní a vybojovala bronzovú medailu a postupové body na MSR.
V športovom zápase kumite reprezentovali Trstenú Ema Mudroňová , Annamária Vilčinská, Nina Gadzmanová a Šimon Válek.
V kumite starších žiačok do 35 kg sa prebojovala do semifinále Nina Gadzmanová . Zápas o finále prehrala, ale zápas o bronz presvedčivo vyhrala a priniesla pre trstenské farby ďalšiu medailu. V kumite starších žiakov do 40 kg s prehľadom postupovala Annamária Vilčinská v eliminácii až do semifinále , malé zaváhanie ju posunulo do zápasu o tretie miesto. V tomto zápase však svoju súperku deklasovala a vyhrala bronzovú medailu.
V dňoch 5. - 7. februára sa na Cypruse v meste Limassol konali už 43. Majstrovstvá Európy v karate kadetov , juniorov a starších juniorov. Celkovo sa turnaja zúčastnilo 973 karatistov zo 48 krajín Európy . Slovenský reprezentačný výber vybojoval na týchto majstrovstvách jednu striebornú a štyri bronzové medaily. Vo výbere Slovenskej reprezentácie sa podarilo bojovať na tomto turnaji aj nášmu karatistovi Miroslavovi Škvarekovi v športovom zápase kumite starších juniorov do 84 kg. Nepodarilo sa mu presadiť medzi medailistov, ale svojimi zápasmi vybojoval 9 priečku. Za reprezentáciu klubu aj Slovenska mu ďakujeme.